OR : ก้าวข้ามการเป็นผู้ประกอบการขายปลีกน้ำมัน
21 พฤศจิกายน 2564

OR : ก้าวข้ามการเป็นผู้ประกอบการขายปลีกน้ำมัน
OR เป็นแพลตฟอร์มค้าปลีกที่เข้าถึงผู้บริโภคได้ 25 ล้านคน/วัน บริษัทฯ มีแผนจะเปลี่ยนธุรกิจที่ไม่ใช่น้ำมันจากการเก็บค่าเช่า/ส่วนแบ่งกำไร เป็นการร่วมลงทุน
ปริมาณการขายน้ำมันและค่าการตลาดของ OR ผ่านจุดต่ำสุดแล้วในเดือน ต.ค. ปัจจุบันค่าการตลาดกำลังเพิ่มขึ้นสู่ระดับปกติ อีกทั้งปริมาณการขายเติบโตแข็งแกร่ง
ผู้บริหารมองว่า OR เป็นแพล็ตฟอร์มค้าปลีกที่เข้าถึงผู้บริโภคได้ 25 ล้านคน/วัน โดยมีระยะเวลาในการใช้จ่ายในสถานีบริการนาน 25 นาที/คน บริษัทฯ มีแผนที่จะค่อยๆ เปลี่ยนแปลงรูปแบบรายได้จากธุรกิจที่ไม่ใช่น้ำมัน (non-oil) จากค่าเช่าและ/หรือส่วนแบ่งกำไรเป็นการร่วมลงทุน ตลอดจนเร่งประสิทธิภาพการดำเนินการด้วยการลงทุนใหม่อย่างต่อเนื่อง เช่น โรงงาน Dry-mixed โรงงานผลิตเบเกอรี่ และศูนย์กระจายสินค้าแห่งใหม่ เพื่อเพิ่มผลตอบแทนทางการเงิน
มุมมอง KS
คงคำแนะนำ “ซื้อ” ด้วยราคาเป้าหมายสิ้นปี 2565 ที่ 30.40 บาท คำแนะนำของเราอิงจากคาดการณ์ผลประกอบการที่จะดีขึ้นในปี 2565 จากข้อมูลในอดีตที่บ่งชี้ว่าค่าการตลาดน้ำมันขายปลีกจะสูงขึ้น หลังจากยกเลิกการตรึงราคาน้ำมันดีเซลในประเทศ ซึ่งเราคาดว่าจะเกิดขึ้นอีกครั้งในปี 2565 เราคาดว่าจะไม่มีการบังคับใช้มาตรการล็อกดาวน์รอบใหม่ หลังอัตราการฉีดวัคซีนป้องกันโควิด-19 ในประเทศขณะนี้สูงถึง 60-70%
เราแนะนำนักลงทุนให้ทยอยสะสมหุ้น OR ในช่วงที่ราคาหุ้นยังได้รับผลกระทบเชิงลบจากการตรึงราคาน้ำมันดีเซลในประเทศ เราเชื่อว่าการแทรกแซงราคาครั้งนี้จะเป็นเพียงระยะเวลาสั้นๆ ทั้งนี้ ราคาเป้าหมายปี 2565 ของเรายังคงเดิมที่ 30.40 บาท คำนวณด้วยวิธี SOTP
KS #KSecurities #OR
เปิดพอร์ตลงทุน >> https://bit.ly/3eC98sz
KS #KSecurities
Follow us :
LINE : http://bit.ly/KSLINEOA
Facebook: http://bit.ly/2XwGoaa
Instagram: http://bit.ly/332OqIT
Twitter: http://bit.ly/344OVng
YouTube: http://bit.ly/2QAdiFp